પ્રદેશ સંગઠનને લગતાં કેટલાંક મહત્વપૂર્ણ નિર્ણયો પણ લેવાશે. સાંજે પાંચ વાગ્યે જિલ્લા પ્રમુખો, મહામંત્રીઓ સહિત જિલ્લા આગેવાનોની હાજરીમાં યોજાનારી પ્રદેશ બેઠકમાં જે આગેવાનોને ચૂંટણીલક્ષી જવાબદારીઓ સોંપવામાં આવી હતી તેમની પાસેથી ચૂંટણીમાં હાર જીતનાં કારણોની પૃચ્છા કરાશે. ખાસ કરીને ગ્રામ્ય વિસ્તારોમાં ભાજપ ક્યાં નબળું પડ્યું અને તેનાં કારણો શું હતાં તે અંગે ગંભીરતાથી મનોમંથન કરવામાં આવશે. આ બેઠકમાં સંગઠનની સંરચનાને પણ આગળ ધપાવવાની પ્રક્રિયાહાથ ધરવામાં આવશે જેમાં એવું માનવામાં આવી રહ્યું છે કે, આ વખતે સૌપ્રથમ નવા પ્રદેશ પ્રમુખની વરણી કરાયા બાદ બાકી રહેલાં પ્રદેશ સંગઠનની રચનાનું કામ પછીથી હાથ ધરવામાં આવશે તેમ જાણવા મળે છે.